
RAPORT DE SPECIALITATE,

[bookmark: _Hlk142558375]privind aprobarea dobândirii de către Municipiul Timişoara, a imobilului-teren înscris în 
CF nr. 449171 Timișoara ce face obiectul renunţării la dreptul de proprietate de către Onețiu Leontina și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  

Prin adresa nr. MTM2023-024048/06.11.2023, înregistrată la Primăria Municipiului Timişoara de către Onețiu Leontina, aceasta ne înştiinţează că renunţă la dreptul de proprietate, asupra imobilului-teren situat în Timişoara, str. Grigore Alexandrescu, înscris în CF nr. 449171 Timișoara, nr. cad. 449171 în suprafață de 703 mp, reprezentând teren intravilan pentru drum și depune “Declaraţia de renunțare la dreptul de proprietate”, autentificată sub nr. 742 din 26.10.2023 la Biroul Notarial Individual „OCTAVIAN COCIORVĂ” de către Notar Public Octavian Cociorvă. Totodată, declară că imobilul-teren menționat mai sus nu este grevat de sarcini și servituți.
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 449171 Timisoara a fost notată declarația de renunțare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”. 
În vederea îndeplinirii prevederilor HCLMT nr. 485/26.09.2019 privind aprobarea Planului Urbanistic de Detaliu „ Construire clădire mixtă cu funcțiuni și servicii” str. Grigore Alexandrescu, identificat cu CF 445114, este necesară aprobarea dobândirii de către Municipiul Timişoara, a imobilului-teren înscris în CF nr. 449171 Timişoara nr. cad. 449171 cu destinaţia de “teren intravilan destinat pentru drum ”ce face obiectul renunţării la dreptul de proprietate de către Onețiu Leontina .
[bookmark: _Hlk131073798]	La realizarea construcţiilor se vor respecta toate condiţiile impuse prin avizele eliberate de deţinătorii de reţele şi utilităţi publice iar autorizaţiile de construire vor fi eliberate doar după reglementarea juridică a domeniului public.
Conform Avizului Comisiei de Circulație nr. DT2020-002372/03.12.2020, terenu aferent obiectivului care va fi afectat de trama stradală se va trece cu titlu gratuit în proprietatea municiplității și se va dezmembra. Potrivit planșei anexa, terenul care face obiectul prezentului raport va fi afectat de Inelul IV de circulație.
	Prin adresa nr. TMI2023-012390/17.11.2023 Direcția Generală de Urbanism-Biroul Avizare PUZ/PUD ne aduce la cunoștiință că suprafața de 703 mp cuprinsă în CF nr. 449171 Timișoara face parte din suprafețele rezervate pentru destinația de drum și sunt prevăzute a fi trecute în domeniul public. Totodată, consideră oportună propunerea de dobândire de către Municipiul Timișoara a terenului înscris în CF nr. 449171 Timișoara, ce face obiectul renunțării la dreptul de proprietate al lui Onețiu Leontina și trecerea terenului respectiv din domeniul privat al Municipiului Timișoara în domeniul public al Municipiului Timișoara cu destinația de teren intravilan destinat pentru drum.
	În concluzie, propunem spre analiza Comisiilor din cadrul Consiliului Local al Municipiului Timișoara proiectul  privind aprobarea dobândirii de către Municipiul Timişoara, a imobilului-teren înscris în CF nr. 449171 Timișoara ce face obiectul renunţării la dreptul de proprietate de către Onețiu Leontina și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum.
[bookmark: _Hlk130982290]Având în vedere prevederile legale expuse în prezentul raport şi faptul că din declaraţia proprietarului şi înscrisul din cartea funciară rezultă că destinaţia imobilului-teren este ”teren intravilan pentru drum”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, apreciem că proiectul de hotărâre menționat mai sus îndeplinește condițiile pentru a fi supus dezbaterii și aprobării în plenul consiliului local .

